Na trhu je dostupných niekoľko účinných čistiacich prípravkov, ktoré dokážu veľmi efektívne odstraňovať usadené a pripálené nečistoty. Po správnosti by sa rúra mala čistiť po každom pečení. Rovnako ako to robíte pri sporákoch alebo indukčných varných doskách. Pravidelná údržba je teda kľúčová. Okrem určených čistiacich prostriedkov je možné využiť aj overené domáce riešenia. Jedným z nich je napríklad čistenie rúry sódou bikarbónou. Ide o čistenie bez chémie. 5 PL jedlej sódy zalievajte postupne horúcou vodou a miešajte, kým vám nevznikne hustá pasta. Túto pastu natrite na steny rúry i dvierka, nechajte pôsobiť aspoň 10 hodín a následne vlhkou handričkou zotrite. Čistenie rúry octom je taktiež populárne. Vnútorné časti rúry potrite octom a do plechu nalejte vodu, rúru zahrejte na teplotu približne 150 °C a nechajte pôsobiť aspoň pol hodinu. Nečistoty opäť zotrite. Podobne účinné môže byť aj čistenie citrónmi alebo tabletou do umývačky riadu.